Mallorcaa ravistelleet tulvat iskivät myös Sardinian lomasaarelle – moottoritiesilta romahti - Ulkomaat - Ilta-Sanomat
Mallorcaa ravistelleet tulvat iskivät myös Sardinian lomasaarelle – moottoritiesilta romahti
Moottoritie katkesi, kun joen ylittävä silta romahti äkillisen tulvan seurauksena keskiviikkona Sardinian saarella Italiassa. (KUVA: Vvff/Ropi / Zuma Press)
Julkaistu: 11.10. 10:56
Keskiviikko osoittautui myrskyisäksi päiväksi maailmalla, kun hurrikaani Michael teki tuhojaan Yhdysvalloissa ja äkilliset, rankkasateiden aiheuttamat tulvat surmasivat viimeisimpien tietojen mukaan kymmenen ihmistä Mallorcan lomasaarella Välimerellä.
Uutistoimistot ANSAhttp://www.ansa.it/english/news/general_news/2018/10/10/bad-weather-hits-sardinia_f18ae195-1275-4edd-a1be-61e81e7960e8.html ja AFP kertovat, että huono sää koetteli myös suomalaistenkin lomailijoiden suosiossa olevaa Sardinian lomasaarta Italiassa. Mallorcan tapaan rankkasateita seuranneita äkillisiä tulvia koettiin myös saaren pääkaupungin Cagliarin ja Ogliastran välillä olevalla rannikkokaistaleella.
Lue lisää: Tulva repi kaiteet tieltä Outin lomakodin lähellä Mallorcalla – ”Se alkoi ukkosmyrskyllä kello 15.30”https://www.is.fi/ulkomaat/art-2000005859631.html
Tulvat aiheuttivat myös sen, että osa jokea ylittävästi moottoritiesillasta romahti alueella ja huuhtoutui vesimassojen mukaan katkaisten tien kahteen osaan. AFP:n mukaan tieosuudella ei ollut tapahtumahetkellä autoja, koska tieosuus oli suljettu aiemmin vajoaman takia.
ANSAn mukaan neljä ihmistä kuitenkin pelastettiin Cagliarin lähistöllä tapahtuneen romahduksen seurauksena.
Sateet jatkuvat Välimerellä ja Italian alueella myös torstaina. Rankemmin sataa kuitenkin ennusteen mukaan Sardinian pohjoispuolella sijaitsevalla Korsikan saarella, joka kuuluu Ranskalle.
Sardinian tapaus nosti kuitenkin jälleen tapetille Italian teiden ja siltojen tilaan. Genovassa 43 ihmistä sai surmansa elokuussa, kun moottoritiesilta romahti kaupungissa.
Italialaisuutistoimiston mukaan myös kouluja suljettiin saarella myrskyisän sään takia. Myrskyn kerrotaan lisäksi vieneen mukanaan erään urheilualueen seinän.
Mallorcalla kuolonuhreista kuusi oli miehiä ja neljä naisia. Heidän joukossaan on kaksi brittiä ja yksi Hollannin kansalainen. Lisäksi pienen pojan kerrotaan olevan kateissa. Hänen äitinsä kuoli tulvassa.
Myös alueella myrskyn aikaan kadonnutta saksalaispariskuntaa etsitään.
Tulva repi kaiteet tieltä Outin lomakodin lähellä Mallorcalla – ”Se alkoi ukkosmyrskyllä kello 15.30”
Mallorcan lomasaarta riepotelleen myrskyn ja tulvien uhrimäärä noussut jo kymmeneen. 10.10. 20:51 Lue lisää ›
Tulvien jäljiltä kateissa on Mallorcalla lisäksi yhdeksän ihmistä. Myös Espanjan Aurinkorannikolle annettiin viime yönä punainen myrskyvaroitus. 10.10. 10:47 Lue lisää ›